Der er brand på Aarhus Havn, det bekræfter Østjyllands Brandvæsen overfor tv2oj.dk.

- Der er en træstak i cirka fire meters højde, der brænder, siger indsatslederen Christian Bandholm hos Østjyllands Brandvæsen til tv2oj.dk.

Ifølge Østjyllands Politi er det noget affald, der er gået ild i, og det er grunden til, at der udvikles meget røg. Politiet har af brandvæsnet fået at vide, at deres tilstedeværelse på havnen ikke er nødvendig.

LÆS OGSÅ: Gnist antændte togvogn

Torsdag over middag opfordrede Østjyllands Politi folk til at søge inden døre, hvis man befinder sig ved bassin 3, 9 og 10 samt ved Slippen.

00:39 Her kan du se et interview med Christian Bandholm og video af branden. Luk video

Indsatslederen hos Østjyllands Brandvæsen siger, at det giver en masse røg, men at branden ikke er så slem, som den ser ud.

Tv2oj.dk har modtaget et billede fra Ballehage Strand, hvor røgudviklingen er temmelig tydelig.

Der arbejdes i øjeblikket på en kommentar til omfanget af og årsagen til branden.